I Norden finner dere stort sett det samme utvalget av barnemat som dere er vant til hjemmefra, både når det gjelder glass- og plastforpakniger og grøter. Morsmelkerstatning kan variere fra land til land, hvor allerede Sverige og Danmark skiller seg fra de norske produktene med ingrediensen probiotika. Det aller meste av barnematen som selges i Norden kommer fra samme produksjonsanlegg, og sortimentet er bredt i alle de nordiske landene. Selvfølgelig er det forskjeller i utvalget på grunn av forskjellige smakspreferanser og matkulturer, selv innen Norden. Det er samme strenge regelverk som gjelder for innhold og sammensetning av barnemat som får selges i handelen i hele EU, uansett hvor den produseres. I Europa fins det et stort utvalg av Nestlé Barnemat, vi har et omfattende sortiment i Frankrike, Tyskland, Portugal, Italia og Spania inkludert Mallorca. Du finner også mange lokale smaksvariasjoner. På samme måte som vi har Laks og poteter eller Mormors Lapskaus i Norge, fins det lokale favortitter i hvert land. Du kan få tak i mange av barnets favoritter i Europa, men siden vi har ulike matkulturer varierer produktene både i smak og konsistens. På den andre siden er jo en av opplevelsene med å reise utenlands å smake på den lokale maten! I mange land står det lokale navn i tillegg til Nestlé på etiketten, og iblant også et lokalt navn på et produkt du er vant til hjemmefra. F. eks. heter vi Nestlé Bona i Finland, Nestlé Mio i Italia, Beba i Tyskland. I Frankrike og Spania finner du er stort sortiment av Nestlé Naturnes. I Asia og mellomøsten er det lett å få tak i Nestlés grøt, som du finner under navnet Cerelac. Barnemat på glass er ikke like vanlig.